PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT  ÎNLOCUITOR
asupra Proiectului de Lege privind aprobarea Ordonanţei de urgenţă a Guvernului nr. 72/2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român 
Proiectul de Lege privind aprobarea Ordonanţei de urgenţă a Guvernului nr. 72/2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român, a fost transmis la Comisie cu nr. PL-x 616 din 9 noiembrie 2011.


Comisia pentru cultură, arte, mijloace de informare în masă a fost sesizată pentru dezbatere în fond, în procedură de urgenţă, cu Proiectul de Lege privind aprobarea Ordonanţei de urgenţă a Guvernului nr. 72/2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român. Acesta a fost transmis spre avizare Comisiei juridice, de disciplină şi imunităţi, care  a avizat favorabil iniţiativa legislativă. 

În redactarea raportului, Comisia a ţinut cont de avizul favorabil, cu observaţii, nr. 736 din 29.06.2011, emis de Consiliul Legislativ. 

Prin obiectul de reglementare şi conţinutul său, proiectul de lege face parte din categoria legilor ordinare. 

În calitate de primă Cameră sesizată, Senatul a adoptat proiectul de lege în şedinţa din 7 noiembrie 2011, în condiţiile articolului 115, alineatul (5) teza a III a din Constituţia României, republicată. 
Comisia a dezbătut iniţiativa legislativă în şedinţa din data de 24 aprilie 2012. 

Proiectul de Lege privind aprobarea Ordonanţei de urgenţă a Guvernului nr. 72/2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român are ca obiect de reglementare modificarea Legii nr. 356/2003 privind înfiinţarea, organizarea şi funcţionarea Institutului Cultural Român cu modificările şi completările ulterioare, în sensul stabilirii unor măsuri referitoare la asigurarea conducerii institutului.

Raportul Comisiei a fost adoptat cu majoritate de voturi (un vot împotrivă).

Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională. 
În urma dezbaterii, Comisia pentru cultură, arte, mijloace de informare în masă a propus plenului adoptarea Proiectului de Lege privind aprobarea Ordonanţei de urgenţă a Guvernului nr. 72/2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român.

În şedinţa de plen din data 18 februarie 2013 Proiectul de lege a fost retrimis la Comisie, pentru reanalizare şi întocmirea unui raport înlocuitor. Motivaţia retrimiterii la Comisie s-a întemeiat  pe necesitatea corelării textelor Ordonanţei de urgenţă a Guvernului nr. 72/2011 cu conţinutul Ordonanţei de urgenţă a Guvernului nr. 27/2012 privind unele măsuri în domeniul cultural, care se afla, la cea dată, în dezbaterea Senatului. Numai după promulgarea şi publicarea Legii  nr. 55 /2013 pentru aprobarea a Ordonanţei de urgenţă nr. 27/2012, Comisia a putut relua dezbaterea.  
La lucrările Comisiei din data de 2 aprilie 2013 au fost prezenţi 18 deputaţi din totalul de 22 parlamentari.
Membrii Comisiei au analizat textele supuse corelării şi au hotărât, cu majoritate (o abţinere) de voturi, să transmită plenului un raport de adoptare a Ordonanţei de urgenţă a Guvernului nr.72/2011, cu amendamente. 
În urma dezbaterii, Comisia pentru cultură, arte, mijloace de informare în masă propune plenului adoptarea Proiectului de Lege privind aprobarea Ordonanţei de urgenţă a Guvernului nr. 72/2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român, cu amendamentele anexate.
Prezentul raport înlocuieşte raportul anterior.
          PREŞEDINTE,



 SECRETAR,


           Gigel – Sorinel ŞTIRBU

   Florin-Costin PÂSLARU
                   Consilier parlamentar,                                                                        Consilier parlamentar,

                       Cristina Dan                                                                                           Dan Kalber
Amendamente admise


la Proiectul de Lege privind aprobarea Ordonanţei de urgenţă a Guvernului nr. 72/2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român
	Nr. Crt.
	Text Ordonanţa de urgenţă a Guvernului nr. 72/2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român
	Forma adoptată de Senat
	Text propus de comisie
	Observaţii

	1
	Titlul Ordonanţei

ORDONANTĂ DE URGENŢĂ pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român
	LEGE  privind aprobarea Ordonanţei de urgenţă a Guvernului nr. 72/2011 pentru modificarea Legii nr. 356/2003 privind înfiinţarea organizarea şi funcţionarea Institutului Cultural Român
	Nemodificat
	

	2
	
	Articol unic – Se aprobă Ordonanţa de urgenţă a Guvernului nr. 72 din 31 august 2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român pubblicata în Monitorul Oficial al României, Partea I, nr.648 din 12 septembrie 2011.

	Articol unic – Se aprobă Ordonanţa de urgenţă a Guvernului nr. 72 din 31 august 2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român, publicată în Monitorul Oficial al României, Partea I, nr. 648 din 12 septembrie 2011, cu următoarele modificări:

	Tehnică legislativă

	3.
	Articol unic - Legea nr. 356/2003 privind înfiinţarea, organizarea şi funcţionarea Institutului Cultural Român, publicată în Monitorul Oficial al României, Partea I, nr. 529 din 23 iulie 2003, cu modificările şi completările ulterioare, se modifică după cum urmează:

	
	Nemodificat
	

	4.
	1. Articolul 5 va avea următorul cuprins:

"Art. 5. - Conducerea Institutului este asigurată de:

a) Consiliul de conducere;

b) Comitetul director;

c) preşedintele Institutului;

d) vicepreşedinţii Institutului."
	Nemodificat
	Nemodificat
	

	5.
	2. La articolul 10, alineatul (1) va avea următorul cuprins:

"Art. 10. - (1) Comitetul director este organul care asigură conducerea executivă a activităţii curente a Institutului şi este alcătuit din 7 membri, dintre care unul este preşedintele Institutului, 2 sunt vicepreşedinţii, iar restul de 4 membri sunt numiţi de preşedinte dintre persoanele cu funcţii de conducere din aparatul propriu al Institutului."
	Nemodificat
	1. La articolul unic, punctul 2  se abrogă.
( Amendament propus de Comisie)


	Pentru corelarea textelor cu conţinutul Legii
nr. 55/2013  de aprobare a Ordonanţei de urgenţă  a Guvernului nr. 27/2012

	6.
	3. La articolul 12, alineatele (1) şi (7) vor avea următorul cuprins:

"Art. 12. - (1) Conducerea operativă a Institutului este asigurată de un preşedinte, cu rang de secretar de stat, numit şi revocat din funcţie de Preşedintele României; în activitatea sa de conducere, preşedintele este ajutat de 2 vicepreşedinţi, cu rang de subsecretar de stat, numiţi şi revocaţi din funcţie de Preşedintele României, la propunerea preşedintelui Institutului. Mandatul vicepreşedinţilor este de 4 ani, cu posibilitatea de a fi reînnoit. Funcţia de vicepreşedinte al Institutului este incompatibilă cu calitatea de membru al unui partid politic.

...............

(7) Preşedintele poate delega o parte dintre atribuţiile sale vicepreşedinţilor sau altor membri ai Comitetului director, desemnaţi conform legii."
	
	2. La articolul unic, punctul 3 se modifică şi va avea următorul cuprins:

„3. La articolul 12 alineatul (7) se modifică şi va avea următorul cuprins:
(7) Preşedintele Institutului poate delega o parte dintre atribuţiile sale vicepreşedinţilor Institutului sau altor membri ai Comitetului director, desemnaţi conform legii.”
( Amendament propus de Comisie)


	Pentru corelarea textelor cu conţinutul Legii nr. 55/2013 pentru aprobare a Ordonanţei de urgenţă  a Guvernului nr. 27/2012.
Pentru corelare cu conţinutul articolului 5.


              PREŞEDINTE,

                                                     
          SECRETAR,

Gigel – Sorinel ŞTIRBU
                                              
   Florin-Costin PÂSLARU
                           Consilier parlamentar,                                                                                                                                                     Consilier parlamentar,

                                   Cristina Dan                                                                                                                                                                          Dan Kalber

